হুঁশ ফিরল রেলের, দুর্ঘটনা এড়াতে বড় পদক্ষেপ আসানসোল ডিভিশনের

পশ্চিম বর্ধমান: শনিবার রাতে নয়াদিল্লি স্টেশনে পদপিষ্টের (New Delhi Stampede) ঘটনায় প্রাণ হারিয়েছেন ১৮ জন। এরপর রবিবার আসানসোল স্টেশনে (Asansol Rail Station) আসানসোল-মুম্বই ট্রেনে কুম্ভ যাবার জন্য হুড়োহুড়ির ঘটনার ফলে বিশৃঙ্খল পরিবেশের সৃষ্টি হয়েছিল। কোনও প্রাণহানি না হলেও এই ঘটনা থেকে যে বড় দুর্ঘটনা ঘটতে পারত, তা একবাক্যে স্বীকার করে নিয়েছেন প্রত্যক্ষদর্শীরা। আর এই ঘটনার পরই হুঁশ ফিরল আসানসোল রেল ডিভিশনের (Asansol Rail Division)।

সোমবার দুপুরে আসানসোল স্টেশন পরিদর্শন করেন রেল আধিকারিকরা। স্টেশন পরিদর্শনে ছিলেন এডিআরএম প্রবীণ কুমার প্রেম সহ রেলের আধিকারিকরা। হুড়োহুড়ির ঘটনার পর আসানসোল স্টেশন থেকে কুম্ভগামী ট্রেনে যাত্রীদের জন্য ব্যবস্থায় পরিবর্তন করা হয়েছে বলে জানা গিয়েছে।

আরও পড়ুন: ফের লাইনচ্যুত মাল গাড়ি

এসবের পাশাপাশি আসানসোল স্টেশনের বাইরে যাত্রীদের জন্য অস্থায়ী শেড তৈরি করা হবে বলে জানা রেল আধিকারকরা। এমনকি জিগ-জাগ লাইন করে যাত্রীদের প্রধান প্রবেশদ্বার দিয়ে স্টেশনে ঢোকানো হবে বলেও জানান তাঁরা। অর্থাৎ, যেকোনও ধরণের দুর্ঘটনা এড়ানোর জন্য আগেভাগে প্রস্তুত হচ্ছে আসানসোল রেল ডিভিশন।

প্রসঙ্গত, আগামী ১৮ ও ১৯ ফেব্রুয়ারি আসানসোল স্টেশন থেকে প্রয়াগরাজগামী স্পেশাল ট্রেন ছাড়বে। সেই দু’টি ট্রেনে যাত্রীরা যেন সুষ্ঠভাবে ট্রেনে উঠতে পারেন তার জন্য সমস্ত নানা ধরনের ব্যবস্থা করা হবে বলে জানিয়েছেন এডিআরএম প্রবীণ কুমার প্রেম।

দেখুন আরও খবর: